AIŠKINAMASIS RAŠTAS

Dėl Molėtų rajono savivaldybės tarybos 2023 m. gegužės 25 d. sprendimo Nr. B1-129 „Dėl uždarosios akcinės bendrovės „Molėtų vanduo“ 2023–2027 metų geriamojo vandens tiekimo ir nuotekų tvarkymo infrastruktūros plėtros plano patvirtinimo“ pakeitimo

1. Parengto tarybos sprendimo projekto tikslai ir uždaviniai:

Sprendimo tikslas - pakeisti uždarosios akcinės bendrovės „Molėtų vanduo“ (toliau – Bendrovė) 2023–2027 metų geriamojo vandens tiekimo ir nuotekų tvarkymo infrastruktūros plėtros planą ir išdėstyti jį nauja redakcija.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Šiuo sprendimu bus patvirtinta Bendrovės 2023–2027 metų geriamojo vandens tiekimo ir nuotekų tvarkymo infrastruktūros plėtros plano redakcija, atsižvelgus į Regioninės pažangos priemonių finansavimo gaires.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2023 m. gegužės 25 d. sprendimu Nr. B1-129 „Dėl uždarosios akcinės bendrovės „Molėtų vanduo“ 2023–2027 metų geriamojo vandens tiekimo ir nuotekų tvarkymo infrastruktūros plėtros plano patvirtinimo“ patvirtino uždarosios akcinės bendrovės „Molėtų vanduo“ (toliau – Bendrovė) 2023–2027 metų geriamojo vandens tiekimo ir nuotekų tvarkymo infrastruktūros plėtros planą.

Lietuvos Respublikos aplinkos ministras 2023 m. liepos 21 d. įsakymu Nr. D1-243 patvirtino Aplinkos apsaugos ir klimato kaitos valdymo plėtros programos Regioninės pažangos priemonės Nr. 02-001-06-07-02 (re) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gaires. Įsigaliojus šiam įsakymui tapo galutinai aišku, kokiems investiciniams projektams galima ES parama ir koks paramos intensyvumas yra galimas. Atsižvelgdama į tai, Bendrovė 2023 m. spalio 4 d. raštu Nr. IS-121 „Dėl UAB „Molėtų vanduo“ 2023–2027 m. geriamojo vandens tiekimo ir nuotekų tvarkymo plėtros plano pakeitimo“, pateikė prašymą pakeisti planą ir aiškinamąjį raštą, kuriame nurodė, kurie plano rodikliai keičiami (pridedama).